Perníkový tatko

Perníkový tatko (angl. Breaking Bad, doslova „Stávanie sa zlým“) je americký dramatický televízny seriál vytvorený Vincom Gilliganom. Hlavnou postavou je Walter White, stredoškolský učiteľ chémie s finančnými problémami, ktorému zistia rakovinu pľúc. Aby mohol zaplatiť drahú liečbu a zabezpečiť budúcnosť svojej rodiny sa obráti na kriminálny život a začne vyrábať metamfetamín s jeho bývalým študentom Jessem Pinkmanom.

Seriál vysielala americká káblová stanica AMC od 20. januára 2008 do 29. septembra 2013. Na Slovensku TV Dajto odvysielala prvé dve série v roku 2013. V roku 2015 začala seriál od začiatku vysielať stanica AMC, ktorá ho v roku 2016 aj celý dovysielala.

Perníkový tatko je kritikmi aj divákmi považovaný za jeden z najlepších seriálov všetkých čias. Seriál získal mnoho ocenení, vrátane 16 cien Emmy, a v roku 2014 vstúpil do Guinessovej knihy rekordov ako najlepšie hodnotený seriál všetkých čias.

Dej

1. séria
Stredoškolskému učiteľovi chémie Walterovi Whitovi (Bryan Cranston) diagnostikujú neoperovateľnú rakovinu pľúc v pokročilom štádiu. Počas drogovej razie laboratória na výrobu metamfetamínu, na ktorú Waltera zobral jeho švagor Hank Schrader (Dean Norris), Walter zbadá niekdajšieho študenta Jesseho Pinkmana (Aaron Paul) ako uteká z miesta činu. Po čase sa Walter s Jessem skontaktuje a vymyslí plán o spolupráci, aby spojili ich skúsenosti pri výrobe a distribúcii pervitínu, pričom Walter bude produkt vyrábať a Jesse využije jeho kontakty v uliciach na distribúciu. Walterov úmysel je zaobstarať financie pre jeho tehotnú ženu Skyler (Anna Gunn) a postihnutého syna a na pokrytie nákladov na jeho drahú liečbu rakoviny. Už počas prvých dní predaja najlepšieho pika v Albuquerque však narazia na problémy s miestnymi drogovými dílermi. Walter aj napriek prekážkam však pokračuje vo výrobe pod pseudonymom Heisenberg.

2. séria
Walt neustále čelí obrovským účtom za jeho liečbu rakoviny. Napriek niekoľkým nepríjemným zážitkom počas výroby pervitínu s Jessem, Walt súhlasí s pokračovaním výroby. Obaja však nazaria na ďalšie komplikácie. Jesseho priateľa Badgera (Matt L. Jones) zatknú pri predaji v uliciach. Walt si najme právnika Saula Goodmana (Bob Odenkirk), aby Badgerovi pomohol. Walt a Jesse odídu na štyri dni do púšte variť piko. Chvíľu na to Jesseho ďalšieho priateľa a predajcu Comba zabijú členovia konkurenčného gangu, keď ho chytia predávať pervitín v ich teritóriu. Saul im navrhne, aby vymysleli nový spôsob distribúcie. Medzičasom sa Jesse začne stretávať s jeho susedou Jane Margolisovou (Krysten Ritter), ktorá mu prenajíma susedný dom. Jane, ktorá sa zotavuje z drogovej závislosti, začne brať s Jessem heroín. Saul dvojici zoženie nového obchodného partnera Gusa Fringa (Giancarlo Esposito), ktorý im ponúkne 1,2 milióna dolárov za 38 libier (cca 17 kg) ich pervitínu. Walt doručí Gusovi dohodnuté množstvo, no zmešká pôrod jeho dcéry. Walt odoprie Jessemu jeho polovicu peňazí kvôli Jesseho užívaniu drog, no keď sa o tom Jane dozvie, začne Walta vydierať. Keď Walt navštívi Jesseho, je svedkom toho, ako sa Jane predávkuje a udusí vlastnými zvratkami, no rozhodne sa nekazročiť a nechá Jane zomrieť. Skyler má s Waltom konfrontáciu kvôli jeho častým absenciám a výhovorkám. Začne si dávať dohromady súvislosti s Walterovým tajným životom a žiada ich odlúčenie.

3. séria
Walter sa chce znovu zjednotiť svoju rodinu, no Skyler ho stále podozrieva pre jeho druhý život. Walt verí, že keď sa Skyler prizná, že varil pervitín, zníži tak medzi nimi napätie. Skyler to však vydesí a žiada rozvod. Medzirým Gus ponúkne Walterovi 3 milióny dolárov za tri mesiace jeho služieb a ponúkne mu prácu v modernom laboratóriu s vynikajúcim asistentom Galom (David Costabile). Jesse pokračuje vo výrobe a predaji pika osamote. Hank pracuje s DEA vo vyšetrovaní Jesseho a zbiera dôkazy k jeho zatknutiu. Pri pokuse o vraždu Hanka, o ktorú sa pokúsia dvaja Tucovi bratranci, sa Hankovi podarí jedného zabiť a druhého smrteľne zraniť. Hank prežije no utrpí vážne zranenia. Jesse sa vyhráža Waltovi, že Walta udá, ak ho chytí polícia, tak mu Walter ponúkne Galovu pozíciu v labáku. Keď Jesse pozíciu získa, začne z labáku kradnúť piko a tajne ho bokom predávať. Jesse sa začne stretávať s ženou, ktorú spozná počas rehabilitácie a dozvie sa, že jej jedenásť-ročného brata naviedol Gus s drogovými dílermi aby zabil Comba. Jesse sa rozhodne Comba pomstiť. Walter pomôže Jessemu utiecť pred Gusovým hnevom. Gus začne strácať dôveru vo Waltera, požiada Gala, aby prebral kontrolu nad labákom a nasadí ľudí, aby zabili Walta a Jesseho. Keď Walta unesú, nariadi Jessemu zabiť Gala, aby Gus nezabil Walta a Jesseho, odstránením jediného skúseného chemika, ktorému Gus verí.

4. séria
Jesse poslúchne Waltera a zavraždí Gala. Gus ich potrestá zavedením striktných zásad v laboratóriu. Taktiež sa Gus snaží rozdeliť ich priateľstvo tým, že ich nasadí na rôzne práce. Zatiaľ čo Walt pracuje v labáku, Jesse sprevádza Mika (Jonathan Banks), jedného z Gusových mužov, počas vyberania platieb. Walter a Jesse sa začnú od seba vzďalovať a byť voči sebe nepriateľskí. Medzitým Hank, ktorý sa zotavuje z potýčky s kartelom, nájde dôkazy spájajúce Gala s Gusom. Verí, že Gus je vysokopostavený drogový distribútor a začne hľadať hmatateľné dôkazy, aby mohol podložiť svoje teórie. Gus si uvedomí, že Waltov blízky vzťah s Hankom môže ohroziť jeho celú operáciu. Gus prepustí Walta a informuje ho, že Hank zomrie. Taktiež ho varuje, že ak Walt zakročí, zomrie celá jeho rodina. Jesse a Walter odložia svoje nezrovnalosti a dohodnú sa na vražde Gusa tým, že presvedčia bývalého člena kartelu Hectora Salamancu, aby detonoval samovražednú bombu. Ich plán je vyjde, Hector zomrie a zároveň zabije Gusa, Tyrusoa a Gusových mužov. Walter a Jesse potom zničia pervitínový labák a Walt prehlási svojej manželke, že vyhral.

5. séria
Po Gusovej smrti sa Walter spojí s Jessem a Mikom a založia novú výrobu a distribúciu pervitínu. Mike má na starosti obchodné aspekty, zatiaľ čo Walter a Jesse pracujú s tímom vydymovačov domov na výrobe pervitínu v zaplachtovaných domoch. Hankovi a DEA sa podarí identifikovať deviatich väzňov a jedného právnika, ktorí majú kriminálnye konexiae s Mikom. Walter Mika zabije a začne sa obávať, že niektorý z podozrivých prehovorí, keďže prestali dostávať od Mika peniaze, ktoré ich umlčiavali. Najme si Jacka Welkera, vodcu neonacistického gangu, aby zabil desiatich informátorov vo väzbe. Walterov biznis pokračuje bez prerušenia dokedy sa rozhodne skončiť po zarobení 80 miliónov dolárov, ktoré Skyler schovávala v sklade.

Po čase Whitovci pozvú Hanka ku nim domov, kde Hank neúmyselne natrafí na jednu z Waltových kníh, ktorá obsahuje správu podpísanú Galom Boetticherom. Uvedomí si, že Walt je v skutočnosti Heisenberg a začne ho tajne vyšetrovať. Hank sa spojí s Jessem, ktorý nenávidí Walta, kvôli všetkým jeho prehreškom. Walter, ktorému došli možnosti, ukryje peniaze v Púšti To’hajiilee a znovu najme Jacka, aby zavraždil Jesseho. Walt sa snaží konfrontovať Jessemu v púšti, no namiesto toho ho Hank chytí a zatkne. Do toho však dorazí Jackov neonacistický gang a spustí sa divoká prestrelka. Jack,aj napriek Walterovým prosbám popraví Hanka, zoberú mu takmer všetky peniaze a nechajú mu 11 miliónov ako gesto dobrej vôle. Jesseho chytia a otročí pre gang výrobou pervitínu. Skyler a Waltera, Jr. rozruší Hankova smrť a vinia z nej Walta. Odmietnu s Walterom ujsť z Albuquerque a kontaktujú políciu. Walter strávi ďalšie mesiace v chate v štáte New Hampshire, kde stále bojuje s rakovinou. Vráti sa do Nového Mexika posledný krát navštíviť svoju rodinu a pomstiť sa Jackovi. Walt dohodne s jeho bývalými partnermi Elliotom a Gretchen, aby zaslali zvyšných 9 miliónov jeho deťom. Neskôr v tú istú noc Walt popraví celý Jackov gang automatickým guľometom, skrytým v kufri jeho auta a vyslobodí Jesseho, ktorý z miesta utečie pred príchodom polície. Walter si uvedomí, že je smrteľne postrelený a ako dorazí polícia podľahne svojmu zraneniu.

Postavy

Prehľad postáv

Hlavné postavy
 Walter White (Bryan Cranston) je stredoškolský učiteľ, ktorému zistia rakovinu a aby zabezpečil svoju rodinu, rozhodne sa pod menom Heisenberg vyrábať pervitín so svojím bývalým študentom Jessem.
 Jesse Pinkman (Aaron Paul) je drogový díler, ktorý spolupracuje s Walterom na výrobe a predaji metamfetamínu.
 Skyler White (Anna Gunn) je Walterova žena, ktorá začne byť podozrievavá, vďaka Walterovmu neprirodzenému a tajnostkárskemu správaniu.
 Walter White Jr. (RJ Mitte) je Walterov syn s detskou obrnou.
 Hank Shrader je Walterov švagor, manžel Marie, ktorý pracuje na protidrogovom oddelení. Je veľmi zásadový a ochotný riskovať pri nasledovaní svojho inštinktu.
 Marie Shrader (Betsy Brandt) je Skylerina sestra, Hankova manželka, no taktiež aj kleptomanka.
 Saul Goodman (Bob Odenkirk) Waltov a Jesseho právnik.
 Gustavo „Gus“ Fring (Giancarlo Esposito) je drogový magnát a vlastník reťazca rýchleho občerstvenia Los Pollos Hermanos.
 Mike Ehrmantraut (Jonathan Banks) pracuje pre Gusa ako nájomný vrah a taktiež aj pre Saula ako súkromný detektív.
 Lydia Rodarte-Quayle (Laura Fraser) je vysoko-postavená zamestnankyňa Madrigal Electromotive, ktorá v minulosti spolupracovala s Gusom.
 Todd Alquist (Jesse Plemons) bol zamestnanec Vamonos Pest Control, až dovtedy, kým nezačal spolupracovať s Waltom a Jeseem.

Série a časti
Podrobný zoznam častí sa nachádza v článku Zoznam častí seriálu Breaking Bad.

Sledovanosť
Sledovanosť prvých štyroch sérií sa pohybovala medzi 0,97 (epizóda 1x05) a 2,58 (epizóda 4x01) milióna divákov v USA. Prvá časť piatej série zaznamenala priemerný nárast o približne jeden milión divákov (medzi 2,20 a 2,98 mil.). Sledovanosť druhej časti piatej série sa pohybovala od 4,41 a 6,68 mil., pričom úplne poslednú časť "Felina" sledovalo až 10,28 milióna divákov v USA.

Spin-off
Stanica AMC si objednala spin-off Perníkového tatka s názvom Better Call Saul. Seriál mal premiéru 8. februára 2015 a sústredí na právnika Saula Goodmana predtým, ako začal spolupracovať s Walterom Whiteom.

Referencie

Iné projekty

Externé odkazy 
 
 

Dramatické televízne seriály
Televízne seriály USA
Televízne seriály z roku 2008
Televízne seriály AMC